Nr. 3997/CRED/BV/14.05.2019 învățământ primar

Nr. 4737 /CRED/BV/09.08.2019 învățământ gimnazial

**CASA CORPULUI DIDACTIC BRASOV**

**anunță organizarea selecţiei pentru ocuparea unor posturi de formatori în regiunea Centru, pentru programele de formare**

**„CRED-Curriculum relevant, educație deschisă pentru toți. Formare de nivel II - învățământ primar” și**

**„CRED-Curriculum relevant, educație deschisă pentru toți. Formare de nivel II - învățământ gimnazial”**

1. **OBIECTUL ANUNȚULUI DE SELECȚIE**

Obiectul anunțului de selecție se referă la selectarea formatorilor pentru programele de formare „CRED-Curriculum relevant, educație deschisă pentru toți. Formare de nivel II - învățământ primar” și „CRED-Curriculum relevant, educație deschisă pentru toți. Formare de nivel II - învățământ gimnazial”, la nivelul regiunii Centru, în vederea acreditării și implementării.

***Tabelul 1. Tabel centralizator formatori pentru regiunea Centru***

|  |  |  |  |  |
| --- | --- | --- | --- | --- |
| **Nr.****crt** | **Denumirea postului** | **Număr formatori** | **Durata****activității** | **Nr.ore/ formator** |
| 1. | Formator pentru ciclul primar | 4 | Ori de câte ori este cazul, pe perioada de acreditare a programului | Maximum 60 ore/grupă |
| 2. | Formator pentru ciclul gimnazial | 28 | Ori de câte ori este cazul, pe perioada de acreditare a programului | Maximum 60 ore/grupă |
| **Număr total formatori** | 32 |

În procesul de recrutare și selecție a formatorilor, vor fi evaluați candidații care corespund cumulativ **condițiilor generale și termenilor de referință** pentru participare, prezentate în cele ce urmează.

1. **CONDIȚII DE ELIGIBILITATE**:

**Generale:**

1. are cetățenie română/cetățenie a altor state membre ale Uniunii Europene sau a statelor aparținând Spațiului Economic European, cu reședința în România;
2. are capacitate de exercițiu deplină;
3. îndeplinește condițiile de studii superioare în specialitate, absolvite cu diplomă de licență sau echivalentă;
4. are experiență în domeniul educației/ formării profesionale continue, pe poziții relevante;
5. nu a fost condamnat/(ă) definitiv pentru săvârșirea unei infracțiuni contra umanității, contra statului ori contra autorității, de serviciu sau în legătură cu serviciul, care împiedică înfăptuirea justiției, de fals ori a unor fapte de corupție sau a unei infracțiuni săvârșite cu intenție, care l-ar face/care ar face-o incompatibilă cu exercitarea funcției, cu excepția situației în care a intervenit reabilitarea;
6. are experiență pe parcursul a 2 ani ca formator, în cadrul unor programe de formarea continuă a personalului didactic;
7. are certificat de formator;
8. a absolvit unul dintre următoarele programe de formare: „CRED-Curriculum relevant, educație deschisă pentru toți. Formare de nivel II - învățământ primar”, „CRED-Curriculum relevant, educație deschisă pentru toți. Formare de nivel II - învățământ gimnazial” sau ,,CRED-Curriculum relevant, educație deschisă pentru toți. Formare de nivel I”;
9. are experiență profesională în domeniul de specialitate – minim 6 ani și minim gradul didactic II/ titlul de doctor în domeniul de specialitate;
10. este cadru didactic titular în sistemul de învățământ preuniversitar, nivel primar/gimnazial, în domeniul de specialitate pentru care susține formarea;
11. are competențe TIC (dovedite prin adeverință/atestat TIC/ certificat/diplomă/foaie matricolă);
12. are domiciliul în regiunea Centru (județele Alba, Mureș, Sibiu, Covasna sau Harghita) pentru care aplică;
13. are o stare de sănătate corespunzătoare.
14. **TERMENII DE REFERINȚĂ PENTRU POSTURILE SCOASE LA CONCURS:**

**Tabel nr. 2 Posturile pentru regiunea Centru**

|  |  |  |  |  |
| --- | --- | --- | --- | --- |
| **Nr.****crt** | **Denumirea postului** | **Număr formatori** | **Durata****activității** | **Nr.ore/ formator** |
|  | Formator pentru ciclul primar | 4 | Ori de câte ori este cazul, pe perioada de acreditare a programului | Maximum 60 ore/grupă |
|  | Formatori pentru aria curriculară **LIMBĂ ȘI COMUNICARE** | 4 | Ori de câte ori este cazul, pe perioada de acreditare a programului | Maximum 60 ore/grupă |
|  | Formatori pentru aria curriculară **MATEMATICĂ ȘI ȘTIINȚE ALE NATURII** | 4 | Ori de câte ori este cazul, pe perioada de acreditare a programului | Maximum 60 ore/grupă |
|  | Formatori pentru aria curriculară **OM ȘI SOCIETATE** | 4 | Ori de câte ori este cazul, pe perioada de acreditare a programului | Maximum 60 ore/grupă |
|  | Formatori pentru aria curriculară **ARTE** | 4 | Ori de câte ori este cazul, pe perioada de acreditare a programului | Maximum 60 ore/grupă |
|  | Formatori pentru aria curriculară **EDUCAȚIE FIZICĂ, SPORT ȘI SĂNĂTATE** | 4 | Ori de câte ori este cazul, pe perioada de acreditare a programului | Maximum 60 ore/grupă |
|  | Formatori pentru aria curriculară **TEHNOLOGII** | 4 | Ori de câte ori este cazul, pe perioada de acreditare a programului | Maximum 60 ore/grupă |
|  | Formatori pentru aria curriculară **CONSILIERE ȘI ORIENTARE** | 4 | Ori de câte ori este cazul, pe perioada de acreditare a programului | Maximum 60 ore/grupă |
| **Număr total formatori** | 32 |

1. **Descrierea activităților conform cererii de finanțare:**

Formatorul pentru ciclul primar/ Formatorul pentru ciclul gimnazial se implică în livrarea programului de formare continuă acreditat destinat cadrelor didactice din învățământul primar, respectiv învățământul gimnazial, la nivelul regiunii Centru pentru care aplică. Fiecare dintre cele două programe de formare va avea un buget de timp de câte 60 ore, cu câte 15 de credite profesionale transferabile, on-line (30 ore on-line sincron, 30 ore on-line asincron), va fi propus spre acreditare și implementat de către Casa Corpului Didactic Brașov.

Fiecare program va avea un conținut modular, cu 3 componente majore, care vor viza: aspecte generale privind abordarea noului Curriculum național pentru învățământul primar/gimnazial, aspecte specifice didacticii de specialitate pentru disciplinele prevăzute în noile planuri-cadru pentru învățământul primar, respectiv gimnazial, precum și aspecte transversale (problematica Programului A doua șansă, dezvoltare resurse educaționale deschise, consiliere și dezvoltare personală, elevi cu cerințe educaționale speciale, managementul curriculumului).

Componenta online asincron de formare, cu un buget de 30 de ore, va cuprinde activități de învățare pe platforma online (sarcini individuale, forum de discuții, teme/proiecte de curs, cuprinse în suporturile de învățare online). Locația de desfășurare a programului este pe platforma G Suite for Education – Google Classroom a Casei Corpului Didactic Brașov.

Grupul țintă al programelor de formare continuă acreditate este format din 400 cadre didactice din învățământul preuniversitar, astfel: 200 cadre didactice din învățămantul primar, respectiv 200 cadre didactice din învățământul gimnazial.

Metodologia de formare va avea în vedere câteva principii care trebuie promovate prin programul de formare:

 - Asumarea procesului de schimbare a practicilor didactice la clasă, pornind de la o aplicare adecvată a noului Curriculum național;

- Valorificarea experiențelor și rezultatelor de cercetare, inclusiv a bunelor practici existente în plan național și internațional;

- Centrarea pe elev, învățarea activă și interactivă.

1. **Descrierea sarcinilor/atribuțiilor:**

| **Denumire post vacant** | **Sarcini/Atribuții specifice (din fișa postului)** |
| --- | --- |
| Formatorul pentru ciclul primar/ gimnazial | * Asigură derularea programului de formare continuă destinat cadrelor didactice care predau la ciclul primar/gimnazial;
* Participă la întâlnirile cu Directorul Casei Corpului Didactic Brașov/Responsabilul de program, în vederea organizării, planificării și desfășurării activităţii de formare continuă destinate cadrelor didactice care predau la ciclul primar/gimnazial;
* Colaborează cu Directorul Casei Corpului Didactic Brașov/Responsabilul de program pentru gestionarea resurselor necesare desfășurării sesiunilor de formare pentru activitățile teoretice, aplicațiile practice și activitățile de evaluare;
* Pregăteşte materiale suport necesare desfășurării activităților de formare continuă destinate cadrelor didactice care predau la ciclul primar/gimnazial;
* Planifică sesiunile de formare continuă destinate cadrelor didactice care predau la ciclul primar/gimnazial, împreună cu ceilalți formatori din echipă;
* Derulează sesiunile de formare în locația și datele stabilite, respectând durata prevăzută;
* Asigură caracterul interactiv al derulării programului de formare pentru a facilita munca în echipe/ grupuri de diferite dimensiuni;
* Analizează chestionarele de feedback intermediare și finale și transmite feed-back-ul Directorului Casei Corpului Didactic Brașov/Responsabilului de program, în vederea optimizării rezultatelor programului de formare;
* Elaborează câte un raport sintetic pentru fiecare grupă de cursanți, pe baza chestionarelor de evaluare finală;
* Propune măsuri pentru asigurarea sustenabilității programului de formare;
* Îndeplineşte alte sarcini care-i sunt solicitate de către Directorul Casei Corpului Didactic Brașov/Responsabilul de program, apărute pe durata derulării programului.
 |

**Formatorul pentru ciclul primar/gimnazial**

1. **Constituie avantaje la evaluarea dosarului:**
* Experiență în formarea continuă a cadrelor didactice, alta decât cea menționată la „Condiții de eligibilitate” (de exemplu: autor/coautor de suport de curs, responsabil de program de formare, responsabil monitorizare a activităţilor de formare, tutore în activitățile de formare on-line, autor de alte resurse educaționale/resurse educaționale deschise valorificate în cadrul unor programe de formare, activitate în calitate de mentor etc.);
* Studii postuniversitare, masterat, doctorat, postdoctorat în domenii relevante pentru domeniul curriculum-ului;
* Autor/coautor de rapoarte, studii, metodologii, articole/publicații în domeniul curricular/autori de auxiliare didactice, la nivel teoretic și practic, în disciplina predată, cu relevanță pentru formarea continuă a personalului didactic;
* Organizare/coordonare workshop/seminar/simpozion/conferinţe la nivel județean/ național, relevante pentru procesul de dezvoltare a noului curriculum;
* Experiență în derularea de proiecte/ programe în aria educației incluzive, consilierii și dezvoltării personale, resurselor educaționale deschise și managementului de curriculum;
* 90 de credite profesionale transferabile, acumulate prin programe de formare, în ultimii 5 ani școlari;
* Activitate în calitate de formator în cadrul programului de formare „CRED-Curriculum relevant, educație deschisă pentru toți. Formare de nivel II - învățământ primar” sau „CRED-Curriculum relevant, educație deschisă pentru toți. Formare de nivel II - învățământ gimnazial”, dovedită prin adeverință eliberată de furnizorul programului de formare, în care se menționează numărul de grupe pentru care a desfășurat activitate de formare;
* Recomandare din partea unui furnizor cu program de formare continuă acreditat M.E.
1. **Abilități:**
* competențe specifice formării adulților;
* competențe de evaluare;
* competențe de comunicare și relaționare;
* competențe de coordonare a relațiilor de grup;
* competențe digitale.
1. **DOSARUL DE SELECŢIE:**

Dosarul de înscriere la selecţie va conține următoarele documente:

1. Opis, în care se înregistrează fiecare document din dosar și pagina la care acesta se regăsește – 2 exemplare semnate;

**SECȚIUNEA 1**

1. Cerere de înscriere, conform modelului din Anexa 1 la anunțul de selecție;
2. Declarație de disponibilitate, conform modelului din Anexa 2 la anunțul de selecție;
3. Declarație pe proprie răspundere privind apartenența documentelor depuse la dosar, conform modelului din Anexa 3 la anunțul de selecție;
4. Scrisoare de intenție care să prezinte competențele și experiența în formarea cadrelor didactice, semnată și datată, în original;
5. CV format Europass datat și semnat pe fiecare pagina (CV-ul trebuie să conțină obligatoriu date de contact valide – adresa de e-mail și număr de telefon);
6. Copia actului de identitate sau orice alt document care atestă identitatea, copie după certificatul de naștere, certificatul de căsătorie (dacă este cazul) sau alt document doveditor schimbare de nume, potrivit legii;
7. Cazier judiciar, în original sau declarație pe proprie răspundere, urmând să prezinte cazierul judiciar la angajare;
8. Adeverință medicală, în original, care să ateste starea de sănătate corespunzătoare, eliberată cu cel mult șase luni anterior derulării concursului, de către medicul de familie al candidatului sau de către unitățile sanitare abilitate/ medicina muncii;
9. Adeverință eliberată de angajator care să ateste funcția, vechimea în domeniul de specialitate și calitatea de titular în domeniul de specialitate în care derulează formarea, în învățământul preuniversitar, nivel primar/gimnazial;
10. Documente care atestă nivelul studiilor: diplomă de licență, diplomă de master, diplomă de doctor, după caz, în copie și, pentru cadrele didactice din învățământul preuniversitar - ultimul grad didactic obținut;
11. Certificat de formator (însoțit de suplimentul descriptiv);
12. Copie documente care atestă competențele TIC;
13. Acte doveditoare privind experiența în domeniul educației/formării profesionale continue, pe poziții relevante;
14. Acte doveditoare/certificări/documente relevante pentru formarea cadrelor didactice, care să dovedească experiența pe parcursul a doi ani ca formator;
15. Atestatul de formare continuă de absolvire a programului de formare „CRED-Curriculum relevant, educație deschisă pentru toți. Formare de nivel I - învățământ primar” și „CRED-Curriculum relevant, educație deschisă pentru toți. Formare de nivel I - învățământ gimnazial”, „CRED-Curriculum relevant, educație deschisă pentru toți. Formare de nivel II - învățământ primar” și „CRED-Curriculum relevant, educație deschisă pentru toți. Formare de nivel II - învățământ gimnazial”, după caz;
16. Alte acte doveditoare privind experiența/expertiza pentru îndeplinirea condițiilor specifice postului.

**SECTIUNEA 2**

o) Acte doveditoare privind aspecte care constituie avantaje din anunțul de selecție (documentele care dovedesc aspectele ce constituie avantaje sunt luate în calcul pentru stabilirea punctajului).

Documentele care constituie dovezi ale experienței candidatului și care sunt postate în varianta online (la care se face referire prin link-uri), vor fi depuse în dosar în format fizic (tipărite) și asumate de către candidat prin semnătură.

Se vor lua în considerare doar documentele justificative atașate la dosarul de candidatură.

Dosarul va avea toate paginile numerotate.

**Lipsa oricărui document din SECȚIUNEA 1, inclusiv a opisului și a numerotării paginilor, va duce la respingerea dosarului.**

**VI. MODALITATEA DE DEPUNERE A CANDIDATURII:**

 Candidații vor depune documentele la sediul Casei Corpului Didactic Brașov, str. Iuliu Maniu Nr. 52 cod 500091 sau transmise prin curierat, **până la data de 15.11.2024, ora 16.00.**

Candidaturile transmise după data limită indicată în anunțul de selecție, precum și cele incomplete, vor fi respinse.

În termen de 24 de ore de la finalizarea perioadei de înscriere, fiecărui candidat i se va transmite pe adresa de e-mail declarată în documentele de înscriere, codul alocat, care va fi utilizat în toate comunicările publice ulterioare.

**VII. PROBELE SELECȚIEI:**

**Selecția constă în parcurgerea a două etape,** astfel:

1. *Proba eliminatorie*: **verificarea eligibilității administrative a dosarelor**.

 Lista candidaților declarați admiși/respinși în această etapă va fi publicată la sediul Casei Corpului Didactic Brașov Str. Iuliu Maniu Nr. 52 cod 500091 la avizier și pe pagina web a Casei Corpului Didactic Brașov, la adresa ccdbrasov@gmail.com.

 Eventualele contestații vor fi depuse la sediul Casei Corpului Didactic Brașov sau scanate la adresa de e-mailccdbrasov@gmail.com, în termen de 24 ore de la data publicării rezultatelor acestei etape, sub sancțiunea decăderii din acest drept.

Candidații declarați admiși la proba de **verificare a eligibilității administrative a dosarelor** vor participa la proba b).

1. *Proba de* **evaluare a dosarelor**.

Rezultatele în urma evaluării dosarelor vor fi publicate la sediul Casei Corpului Didactic Brașov, la avizier și pe pagina web a Casei Corpului Didactic Brașov, la adresa [ccdbrasov.ro](http://ccdolt.ro/).

Comisia de selecție va stabili clasamentul candidaților în ordinea descrescătoare a punctajelor acordate. Candidații vor fi declarați admiși în ordinea descrescătoare a punctajului, în limita numărului de posturi din anunțul de selecție.

Eventualele contestații vor fi depuse la sediul Casei Corpului Didactic Brașov sau scanate la adresa de e-mail ccdbrasov@gmail.com, în termen de 24 ore de la data publicării rezultatelor acestei etape, sub sancțiunea decăderii din acest drept.

Comunicarea rezultatelor la contestațiile depuse se face la sediul Casei Corpului Didactic Brașov, la avizier și pe pagina web a Casei Corpului Didactic Brașov, la adresa [ccdbrasov.ro](http://ccdolt.ro/), în termen de maximum 7 zile lucrătoare de la depunerea contestațiilor.

Rezultatele finale, în urma soluționării contestațiilor, se afișează la sediul Casei Corpului Didactic Brașov, la avizier și pe pagina web a Casei Corpului Didactic Brașov, la adresa [ccdbrasov.ro](http://ccdolt.ro/), prin specificarea punctajului final al fiecărui candidat și a mențiunii *„admis”* sau *„respins”.*

Formatorii declarați admiși au obligația și responsabilitatea să presteze activitățile de implementare a programului de formare, conform contractului încheiat în acest sens.

**IX. CALENDARUL DE DESFĂȘURARE AL SELECŢIEI**:

|  |  |
| --- | --- |
| **Perioada** | **Activitatea** |
| 01 – 18.11.2024 | Depunerea dosarelor |
| 18 – 21.11.2024 | Verificarea eligibilității administrative a dosarelor |
| 21.11.2024 | Afișarea rezultatelor selecției în urma verificării eligibilității administrative a dosarelor |
| 22.11.2024 | Depunerea eventualelor contestații |
| 25.11.2024 | Afișarea rezultatelor la eventualele contestații |
| 23 – 27.11.2024 | Evaluarea dosarelor  |
| 27.11.2024 | Afișarea rezultatelor în urma evaluării dosarelor |
| 02.12.2024 | Depunerea eventualelor contestații |
| 03.12.2024 | Afișarea rezultatelor eventualelor contestații |
| **03.12.2024** | Afișarea rezultatelor finale  |

Eventualele clarificări la prezentul anunț de selecție pot fi solicitate la adresa de

 e-mail ccdbrasov@gmail.com.

Afișat astăzi, 31.10.2024, ora 16:00.

Director Casa Corpului Didactic Brașov,

Delia CHIVĂREAN